NORAKSTS

|  |  |
| --- | --- |
| 25.07.2024. | Nr.8/11 |

###### GROZĪJUMI JELGAVAS VALSTSPILSĒTAS PAŠVALDĪBAS DOMES 2024.GADA 21.MARTA LĒMUMĀ NR.4/8 “PROJEKTA “UZŅĒMĒJDARBĪBAS ATTĪSTĪBAI NEPIECIEŠAMĀS INŽENIERTEHNISKĀS INFRASTRUKTŪRAS IZVEIDE DZIRNAVU UN BAUSKAS IELĀ, JELGAVĀ” IESNIEGUMA IESNIEGŠANA”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Pamatojoties uz Jelgavas valstspilsētas pašvaldības domes 2024. gada 21. marta lēmumu Nr.4/8 “Projekta “Uzņēmējdarbības attīstībai nepieciešamās inženiertehniskās infrastruktūras izveide Dzirnavu un Bauskas ielā, Jelgavā” iesnieguma iesniegšana” Jelgavas valstspilsētas pašvaldības iestāde “Centrālā pārvalde” iesniedza Centrālās finanšu un līgumu aģentūrā (turpmāk – CFLA) projekta “Uzņēmējdarbības attīstībai nepieciešamās inženiertehniskās infrastruktūras izveide Dzirnavu un Bauskas ielā, Jelgavā” iesniegumu (turpmāk – Projekts). 2024. gada 12. jūnijā CFLA pieņēma lēmumu Nr.39-2-10/4456 “Par projekta iesnieguma Nr.6.1.1.3/1/24/A/013 apstiprināšanu ar nosacījumu” (turpmāk - CFLA lēmums ).

CFLA lēmuma nosacījumi paredz iesniegt Jelgavas valstspilsētas pašvaldības domes lēmumu par Projekta finansēšanu, kurā ir norādītas Projekta kopējās izmaksas, tai skaitā, projektā iekļautās izmaksas un ārpusprojekta izmaksas, kā arī tiek norādīts par līdzfinansējuma nodrošināšanu Projekta sadarbības partnerim SIA “JELGAVAS ŪDENS”.

Ņemot vērā CFLA lēmumu un 2024.gada 2.aprīlī starp Jelgavas valstpilsētas pašvaldību, Jelgavas valstspilsētas pašvaldības iestādes “Centrālā pārvalde” personā un SIA “JELGAVAS ŪDENS” noslēgto sadarbības līgumu Nr.ADM/3-113.2.2.1/24/6 “Projekta “Uzņēmējdarbības attīstībai nepieciešamās inženiertehniskās infrastruktūras izveide Dzirnavu un Bauskas ielā, Jelgavā” īstenošanai”,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības domes 2024. gada 21. marta lēmumā Nr.4/8 “Projekta “Uzņēmējdarbības attīstībai nepieciešamās inženiertehniskās infrastruktūras izveide Dzirnavu un Bauskas ielā, Jelgavā” iesnieguma iesniegšana” šādus grozījumus:

1. Izteikt 1.punktu šādā redakcijā:

“1.Iesniegt projekta “Uzņēmējdarbības attīstībai nepieciešamās inženiertehniskās infrastruktūras izveide Dzirnavu un Bauskas ielā, Jelgavā” (turpmāk – Projekts) iesniegumu 6.1.1.3. pasākuma projektu iesniegumu atlases ietvaros. Projekta kopējās izmaksas plānotas 3 020 574,00 *euro* (trīs miljoni divdesmit tūkstoši pieci simti septiņdesmit četri *euro* un 00 centi), no tām 2 496 185,70 *euro* (divi miljoni četri simti deviņdesmit seši tūkstoši viens simts astoņdesmit pieci *euro* un 70 centi)ir Taisnīgas pārkārtošanās fonda finansējums un 524 388,30 *euro* (pieci simti divdesmit četri tūkstoši trīs simti astoņdesmit astoņi *euro* un 30 centi), tai skaitā ārpus projekta finansējamās izmaksas 106 684,40 *euro* (viens simts seši tūkstoši seši simti astoņdesmit četri *euro* un 40 centi), ir Jelgavas valstspilsētas pašvaldības līdzfinansējums.

1. Izteikt 2.punktu šādā redakcijā:

“2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam 2026. gadā ņemt aizņēmumu Valsts kasē Projekta īstenošanai nepieciešamā finansējuma nodrošināšanai 667 322,47 *euro* (seši simti sešdesmit septiņi tūkstoši trīs simti divdesmit divi *euro* un 47 centi) apmērā, t.sk. līdzfinansējums ir 417 703,90 *euro* (četri simti septiņpadsmit tūkstoši septiņi simti trīs *euro* un 90 centi) un priekšfinansējums ir 249 618,57 *euro* (divi simti četrdesmit deviņi tūkstoši seši simti astoņpadsmit *euro* un 57 centi).”

1. Papildināt ar 6.punktu šādā redakcijā:

“6. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam iekļaut 2026.gada budžetā pašvaldības finansējumu 106 684,40 *euro* (viens simts seši tūkstoši seši simti astoņdesmit četri *euro* un 40 centi) ārpus projekta izmaksu segšanai.”.

1. Papildināt ar 7.punktu šādā redakcijā:

“7. Projekta apstiprināšanas gadījumā Jelgavas valstpilsētas pašvaldība nodrošinās sadarbības partnera SIA “JELGAVAS ŪDENS” nepieciešamo plānoto līdzfinansējumu 59 713,70 *euro* (piecdesmit deviņi tūkstoši septiņi simti trīspadsmit *euro* un 70 centi) projekta īstenošanai, to ieguldot sadarbības partnera pamatkapitālā no saņemtā Taisnīgas pārkārtošanas fonda līdzfinansējuma.”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā